ஆற்காடு, செய்யாறு பைபாஸ் சாலையில் இருக்கு டெல்லி கேட். ஆற்காடு பாலத்தின் வலப்பக்கத்தில் சுமார் இரண்டு கி.மீ தூரத்திலிருக்கு இந்த டெல்லி கேட். சென்னைல இருந்து 90கிமீ தூரத்திலும், வேலூரிலிருந்து 22 கிமீ தூரத்திலும் ஆரணில இருந்து 25கிமீ தூரத்திலும் ஆற்காடு இருக்கு. இந்த ஊரில் மக்கன்பேடாவும் அரிசியும்கூட பிரசித்தம். ஆற்காட்டில் டெல்லிகேட்டா?! இந்த பெயருக்குப்பின் பல வரலாற்று உண்மைகள் மறைஞ்சிருக்கு. ராபர்ட்கிளைவ் இந்த பேரை நினைவிருக்கா?! எட்டாவது, ஒன்பதாவது பாடப்புத்தகத்தில் சில பத்திகளில் இவரை பத்தி படிச்சிருக்கோம். அவருக்கும், இந்த இடத்துக்கும் இருக்கும் சம்பந்தமே டெல்லி கேட் என பேர் உருவாக காரணமா இருந்துச்சு. அவர் கட்டிய கோட்டையின் மிச்சம் மீதியைதான் இன்னிக்கு மௌனச்சாட்களில் பார்க்க போறோம்.